Na osnovu člana 38 stav 1 tačka 8 Zakona o lokalnoj samoupravi („Službeni list Crne Gore“, br. 2/18, 34/19 i 38/20) i člana 43 stav 1 tačka 8 Statuta Opštine Bar („Službeni list Crne Gore – Opštinski propisi“, br. 37/18), Skupština Opštine Bar, na sjednici održanoj dana \_\_\_\_\_\_\_\_ 2020. godine, donijela je

Z A K LJ U Č A K

1. Opština Bar oslobađa plaćanja poreske obaveze po osnovu prireza porezu na dohodak fizičkih lica, poslodavce za nove zaposlene, a koji su bili na evidenciji Zavoda za zapošljavanje Crne Gore kao nezaposleni na dan 01. aprila 2020. godine, na period od godinu dana.
2. Poslodavci su dužni da dostave dokaz o zapošljavanju lica sa evidencije Zavoda za zapošljavanje Crne Gore, uz prijavu za oslobođanje plaćanja predmetnog poreza Sekretarijatu za finansije putem pošte ili na e-mail: finansije@bar.me.
3. Obrazac prijave za oslobođenje je sastavni dio ovog zaključka.
4. Ovaj zaključak stupa na snagu osmog dana od dana objavljivanja u „Službenom listu Crne Gore – Opštinski propisi“.

Broj: 030 –

Bar, \_\_\_\_\_\_ 2020. godina

**SKUPŠTINA OPŠTINE BAR**

**PREDSJEDNIK**

 **Mićo Orlandić**

O B R A Z L O Ž E NJ E

Pravni osnov za donošenje Zaključka sadržan je u odredbama člana 38 stav 1 tačka 8 Zаkоnа о lоkаlnој sаmоuprаvi koji propisuje da skupština uvodi i utvrđuje opštinske poreze, takse, naknade i druge sopstvene prihode i člana 43 stav 1 tačka 8 Statuta Opštine Bar koji propisuje da Skupština Opštine uvodi i utvrđuje opštinske poreze, takse, naknade i druge sopstvene prihode.

Radi ublažavanja posledica aktuelne situacije izazvane epidemijom koronavirusa (COVID-19) Opština Bar predlaže mjere koje imaju za cilj pomoć privredi, olakšavanje života građana, olakšavanje privrednog poslovanja i da se na što lakši način prevaziđu ekonomski efekti nastali uslijed navedene situacije i podstaknu nova zapošljavanja.

Predloženim Zaključkom Opština Bar želi da ublaži negativne posljedice izazvane epidemijom koronavirusa (COVID-19) i na taj način pomogne privrednim subjektima u njihovom daljem poslovanju.

Sekretarijat za finansije